**หลักเกณฑ์การจัดทำร่างขอบเขตของงาน (Terms of Reference : TOR) หรือ**

**คุณลักษณะเฉพาะของพัสดุ (Specification : Spec.)**

การจัดทำร่างขอบเขตของงานหรือคุณลักษณะเฉพาะของพัสดุ วิธีประกาศเชิญชวนทั่วไป ที่มีวงเงินซื้อหรือจ้างเกิน 500,000.00 บาท อย่างน้อยต้องมีหัวข้อดังนี้

1. ความเป็นมา
2. วัตถุประสงค์
3. คุณสมบัติผู้เสนอราคา
4. แบบรูปรายการ รายละเอียดขอบเขตของงานหรือรายละเอียดคุณลักษณะเฉพาะของพัสดุ
5. เงื่อนไขอื่น ๆ (ถ้ามี)
6. กำหนดการส่งมอบพัสดุ
7. สถานที่ส่งมอบงาน
8. วงเงินในการจัดซื้อ
9. ระยะเวลาการรับประกัน
10. เงื่อนไขการชำระเงิน
11. ค่าปรับ
12. หลักเกณฑ์การพิจารณาคัดเลือกข้อเสนอ

**แนวทางการจัดทำ TOR/Spec. (ให้ยึดหลักการตามพรบ.การจัดซื้อจัดจ้างฯ มาตรา 8 และมาตรา 9)**

1. คุ้มค่า โดยพัสดุที่จะจัดซื้อจัดจ้างต้องมีคุณภาพหรือคุณลักษณะที่ตอบสนองวัตถุประสงค์ในการใช้งานของหน่วยงานของรัฐ มีราคาที่เหมาะสม และมีแผนการบริหารพัสดุที่เหมาะสมและชัดเจน
2. โปร่งใส กระทำโดยเปิดเผย เปิดโอกาสให้มีการแข่งขันอย่างเป็นธรรม มีการปฏิบัติต่อผู้ประกอบการทุกรายโดยเท่าเทียมกัน มีระยะเวลาที่เหมาะสมและเพียงพอต่อการยื่นข้อเสนอ มีหลักฐานการดำเนินงานชัดเจน และมีการเปิดเผยข้อมูลการจัดซื้อจัดจ้างฯ ในทุกขั้นตอน
3. มีประสิทธิภาพและประสิทธิผล ต้องมีการวางแผนการจัดซื้อจัดจ้างฯ ล่วงหน้าเพื่อให้เป็นไปอย่างต่อเนื่องและมีกำหนดเวลาที่เหมาะสม
4. ตรวจสอบได้ โดยมีการเก็บข้อมูลการจัดซื้อจัดจ้างฯ อย่างเป็นระบบเพื่อประโยชน์ในการตรวจสอบ
5. การกำหนดคุณลักษณะเฉพาะของพัสดุที่จะทำการจัดซื้อจัดจ้างให้หน่วยงานคำนึงถึงคุณภาพ เทคนิค และวัตถุประสงค์ของการจัดซื้อจัดจ้างพัสดุนั้น และห้ามมิให้กำหนดคุณลักษณะเฉพาะของพัสดุให้ใกล้เคียงยี่ห้อใด

**การกำหนด Specs. หรือคุณลักษณะเฉพาะ**

1. ต้องเป็นไปตามวัตถุประสงค์ของการใช้งาน
2. มีความสะดวกในการจัดหา
3. กำหนดให้เป็นไปตามมาตรฐานโดยทั่วไป

* บัญชีราคามาตรฐานครุภัณฑ์ (www.bb.go.th)
* เกณฑ์ราคากลางและคุณลักษณะพื้นฐานคอมพิวเตอร์
* ราคาที่ได้มาจากการสืบราคาจากท้องตลาด
* ราคาที่เคยซื้อหรือจ้างครั้งหลังสุดภายในระยะเวลาสองปีงบประมาณ

1. ต้องไม่ขัดต่อกฏหมาย ระเบียบ มติคณะรัฐมนตรี
2. การสนับสนุนใช้พัสดุที่ผลิตในประเทศและกิจการของคนไทย หรือการจัดซื้อจัดจ้างสินค้าและบริการที่เป็นมิตรกับสิ่งแวดล้อม
3. **มิให้**กำหนดคุณลักษณะเฉพาะของพัสดุให้ใกล้เคียงกับยี่ห้อใดยี่ห้อหนึ่ง หรือของผู้ขายรายใดรายหนึ่งโดยเฉพาะ เว้นแต่พัสดุที่จะทำการจัดซื้อจัดจ้างตามวัตถุประสงค์นั้น มียี่ห้อเดียวหรือจะต้องใช้อะไหล่ของยี่ห้อใดก็ให้ระบุยี่ห้อได้
4. ในการกำหนดคุณลักษณะเฉพาะของพัสดุที่จะซื้อ **มิให้**กำหนดเจาะจงแหล่งประเทศผู้ผลิตหรือทวีป เช่น “ต้องเป็นสินค้าหรือพัสดุที่ผลิตจากทวีปอเมริกา หรือทวีปยุโรป” เป็นต้น
5. กรณีมีความจำเป็นต้องกำหนดเงื่อนไขในการยื่นหนังสือแต่งตั้งตัวแทนจำหน่ายของพัสดุที่จะจัดซื้อ ให้กำหนดว่า “ต้องได้รับการแต่งตั้งให้เป็นตัวแทนจำหน่ายจากผู้ผลิตหรือตัวแทนจำหน่ายในประเทศไทย โดยให้ยื่นขณะเข้าเสนอราคา”
6. ในกรณีพัสดุที่จะจัดซื้อมีส่วนประกอบ เช่น ล้อ พวงมาลัย เบาะรถ เป็นต้น หรืออุปกรณ์ประกอบ เช่น สัญญาณไฟฉุกเฉิน ไฟท้ายรถ สัญญาณเตือนถอยหลัง เป็นต้น ห้ามมีการกำหนดเงื่อนไขว่า ผู้ยื่นข้อเสนอจะต้องเป็นตัวแทนจำหน่ายและจะต้องมีหนังสือแต่งตั้งตัวแทนจำหน่ายในส่วนประกอบหรืออุปกรณ์ประกอบของพัสดุนั้น

**แนวทางการปฏิบัติตามหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ**

**ด่วนที่สุด ที่ กค (กวจ) 0405.2/ว 78 ลงวันที่ 31 มกราคม 2565**

1. ให้หน่วยงานดำเนินการจัดทำร่างขอบเขตของงานหรือกำหนดรายละเอียดคุณลักษณะเฉพาะของพัสดุตามวัตถุประสงค์การใช้งาน และเป็นพัสดุที่ผลิตในประเทศไทย
2. กรณีที่พัสดุที่หน่วยงานของรัฐต้องการใช้งานเป็นพัสดุที่ไม่มีผลิตภายในประเทศ หน่วยงานของรัฐสามารถกำหนดรายละเอียดคุณลักษณะเฉพาะได้ตามวัตถุประสงค์การใช้งาน โดยไม่ต้องกำหนดว่าเป็นพัสดุที่ผลิตภายในประเทศ กรณีนี้ไม่ต้องขออนุมัติจากหัวหน้าหน่วยงานของรัฐหรือผู้มีอำนาจเหนือขึ้นไปหนึ่งชั้น
3. กรณีที่พัสดุที่หน่วยงานของรัฐต้องการใช้งานเป็นพัสดุที่มีผลิตภายในประเทศ แต่ไม่เพียงพอต่อความต้องการในประเทศ หรือมีผู้ประกอบการเข้ายื่นข้อเสนอจำนวนน้อยราย หรือมีความจำเป็นจะต้องใช้พัสดุที่ผลิตจากต่างประเทศหรือนำเข้าจากต่างประเทศ ให้หน่วยงานของรัฐจัดทำรายละเอียดคุณลักษณะเฉพาะตามวัตถุประสงค์การใช้งาน และเสนอหัวหน้าหน่วยงานของรัฐพิจารณา ในกรณีดังนี้
   1. เป็นการจัดหาอะไหล่ที่มีความจำเป็นจะต้องระบุคุณลักษณะเฉพาะและจำเป็นต้องนำเข้าจากต่างประเทศ
   2. กรณีมีความจำเป็นจะต้องมีการใช้พัสดุที่ผลิตหรือนำเข้าจากต่างประเทศ ซึ่งเป็นการจัดหาครั้งหนึ่งที่มีวงเงินไม่เกิน 2 ล้านบาท หรือราคาพัสดุที่นำเข้าจากต่างประเทศมีราคาต่อหน่วยไม่เกิน 2 ล้านบาท

**การกำหนดเกณฑ์การพิจารณาคัดเลือกข้อเสนอตามพระราชบัญญัติฯ พ.ศ.2560 มาตรา 65 มีเกณฑ์ ดังนี้**

1. เกณฑ์ราคา (ราคาต่ำสุด)
2. เกณฑ์อื่นประกอบด้วย ดังต่อไปนี้
3. ต้นทุนของพัสดุนั้นตลอดอายุการใช้งาน
4. มาตรฐานของสินค้าหรือบริการ
5. บริการหลังการขาย
6. พัสดุที่รัฐต้องการส่งเสริมหรือสนับสนุน
7. การประเมินผลการปฏิบัติงานของผู้ประกอบการ (พ.ร.บ. มาตรา 106-108 และ ระเบียบกระทรวงการคลัง ข้อ 190 191)
8. ข้อเสนอด้านเทคนิคหรือข้อเสนออื่น ในกรณีที่กำหนดให้มีการยื่นข้อเสนอด้านเทคนิคหรือข้อเสนออื่นก่อนวรรคหก
9. เกณฑ์อื่นตามที่กำหนดในกฏกระทรวง

**กฎหมาย / ระเบียบ**

1. พระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560
2. ระเบียบกระทรวงการคลังว่าด้วยการจัดซื้ดจัดจ้างและการบริหารพัสดุภาครัฐ พ.ศ. 2560
3. หนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ด่วนที่สุด ที่ กค (กวจ) 0405.2/ว 214 ลงวันที่ 18 พฤษภาคม 2563 เรื่อง แนวทางปฏิบัติในการกำหนดคุณสมบัติของผู้ยื่นข้อเสนอการกำหนดผมงานการระบุคุณลักษณะเฉพาะของพัสดุหรือยี้ห้อพัสดุและการพิจรณาคุณสมบัติผู้ยื่นข้อเสนอของหน่อยงานของรัฐกรณีการกำหนดสิ่งที่ไม่ใช่สาระสำคัญ
4. หนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ด่วนที่สุด ที่ กค (กวจ) 0405.2/ว 78 ลงวันที่ 31 มกราคม 2565 เรื่อง อนุมัติยกเว้นและกำหนดแนวทางการปฏิบัติตามกฎกระทรวงกำหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่ ๒) พ.ศ. ๒๕๖๓
5. หนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ด่วนที่สุด ที่ กค (กวจ) 0405.2/ว 198 ลงวันที่ 8 เมษายน 2564 เรื่อง แนวทางการปฏิบัติในการจัดทำร่างขอบเขตของงาน กรณีหน่วยงานของรัฐกำหนดเกณฑ์การพิจารณาโดยใช้หลักเกณฑ์ราคาประกอบเกณฑ์อื่น